**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2019. szeptember 18-i ülésére)

**TÁRGY: A 4901/9 HRSZ-Ú, TERMÉSZETBEN 6200 KISKŐRÖS, DÉLIBÁB U. 65. AJTÓSZÁM ALATTI ÖNKORMÁNYZATI TULAJDONÚ INGATLAN ÉRTÉKESÍTÉSE**

Kiskőrös Város Képviselő-testülete a 112/2019. számú határozatával értékesítésre jelölte ki az önkormányzati tulajdonú 4901/9 hrsz-ú 880 m2 alapterületű, természetben 6200 Kiskőrös, Délibáb u. 65. szám alatti ingatlant.

Az ingatlan értékesítésére a pályázati felhívás 2019. augusztus 12. napjától Kiskőrös Város honlapján, valamint a Kiskőrösi Polgármesteri Hivatal hirdetőtábláján 15 nap időtartamra, közzétételre került. A pályázati felhívásra 1 érvényes pályázat érkezett. A pályázatot az ingatlan bérlője nyújtotta be.

Az ingatlan vételára - a hivatalos ingatlanforgalmi szakértő által megállapított forgalmi érték - 5.000.000,-Ft.

Kanalas Klaudia ajánlatában a családok otthonteremtési támogatásának felhasználásával vállalta az 5.000.000,-Ft vételár megfizetését.

Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) rendelete 38. § (2) bekezdése alapján az elidegenítés szerződésben foglalt feltételeinek elfogadásáról a Képviselő-testület dönt.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. szeptember 10.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. hozzájárul Kiskőrös Város Önkormányzata üzleti vagyonát képező, Kiskőrös belterület 4901/9 hrsz-ú, 880 m2 alapterületű, természetben Kiskőrös, Délibáb u. 65. szám alatti 4 szoba komfortos lakás értékesítéséhez Kanalas Klaudia részére, a határozat-tervezet mellékletét képező adásvételi szerződésben foglalt feltételekkel,
2. felhatalmazza a polgármestert a határozat-tervezet mellékletét képező adásvételi szerződés aláírására, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásban történő átvezetésére.

**Felelős:** polgármester

**Határidő:**  azonnal